CELEX: 32011R1349
Language: lv
Date: 2011-12-20 00:00:00
Title: Komisijas Īstenošanas regula (ES) Nr. 1349/2011 ( 2011. gada 20. decembris ), ar kuru groza Regulu (EK) Nr. 376/2008, ar ko nosaka sīki izstrādātus kopējus noteikumus, kas jāievēro, piemērojot importa un eksporta licenču un iepriekš noteiktas kompensācijas sertifikātu sistēmu lauksaimniecības produktiem

21.12.2011   
            
            
               LV
            
            
               Eiropas Savienības Oficiālais Vēstnesis
            
            
               L 338/26
            
         KOMISIJAS ĪSTENOŠANAS REGULA (ES) Nr. 1349/2011
   (2011. gada 20. decembris),
   ar kuru groza Regulu (EK) Nr. 376/2008, ar ko nosaka sīki izstrādātus kopējus noteikumus, kas jāievēro, piemērojot importa un eksporta licenču un iepriekš noteiktas kompensācijas sertifikātu sistēmu lauksaimniecības produktiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 134. pantu saistībā ar tās 4. pantu,
   tā kā:
   
               (1)
            
            
               Saskaņā ar Regulas (EK) Nr. 1234/2007 130. pantu importa pārvaldības vajadzībām Komisija ir pilnvarota noteikt, kuru produktu importēšanai ir jāuzrāda importa atļauja. Novērtējot atļauju sistēmas nepieciešamību, Komisija ņem vērā piemērotus tirgus pārvaldības instrumentus, jo sevišķi importa uzraudzības instrumentus.
            
         
               (2)
            
            
               Komisijas Regulas (EK) Nr. 376/2008 (2) 1. panta 2. punkta a) apakšpunkta i) punktā saistībā ar tās II pielikuma I daļas I punktu ir noteikts, ka ir jābūt licencei, lai importētu “svaigus banānus, ko importē saskaņā ar kopējā muitas tarifa likmi”, kuri atbilst KN kodam 0803 00 19.
            
         
               (3)
            
            
               Pašlaik efektīvu importa uzraudzību iespējams nodrošināt ar citiem līdzekļiem. Lai veiktu vienkāršošanu un mazinātu administratīvo slogu dalībvalstīm un uzņēmējiem, būtu jāatceļ prasība pēc importa licences banāniem. Komisijas 2005. gada 9. decembra Regulas (EK) Nr. 2014/2005 par atļaujām, kas saistītas ar režīmu, Kopienā ievedot banānus, kurus laiž brīvā apgrozībā, piemērojot kopējā muitas tarifa nodokļu likmi (3), 1. panta 3. punktā licenču derīgumu ierobežo izdošanas gads. Tāpēc ir piemēroti no 2012. gada 1. janvāra atcelt pienākumu iegūt importa licences.
            
         
               (4)
            
            
               Tāpēc attiecīgi būtu jāgroza Regula (EK) Nr. 376/2008.
            
         
               (5)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 376/2008 II pielikuma I daļā tiek svītrots I punkts “Banāni (Regulas (EK) Nr. 1234/2007 I pielikuma XI daļa)”.
   2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 20. decembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 299, 16.11.2007., 1. lpp.
   
      (2)  OV L 114, 26.4.2008., 3. lpp.
   
      (3)  OV L 324, 10.12.2005., 3. lpp.